После Европска првенства 2000. Лацио и Барселона су показали интересовање за довођење Овермарса у њихов тим, а Барселона је доласком новог председника у клуб била ближа томе. Овермарс је изјавио да му је драго што је Барселона заинтересована за њега и да би сваки играч желео да игра у једном таквом клубу. Тадашњи председник Барселоне, Гаспарт је у јулу 2000. године отпутовао у Лондон на преговоре са Арсеналом око довођења Овермарса и Петија за 32 милиона фунти. Овермарсова цена је била 25 милиона и на тај начин је постао најскупљи холандски фудбалер. На његовом званичном веб-сајту је прво објављена информација о његовом трансферу. Вест о његовом трансферу је постала хит на интернету са преко 250.000 претрага. Овермарс је изјавио да је толико узбуђен да једва чека да одигра своју прву утакмицу.